Sagunt serà seu per 2º any consecutiu del Campionat d'Espanya de Grappling i Grappling GI
05 de febrer 2019

![](/media/0yrjtzf0/97_c_grapling.jpg)  
  

Este dimarts s'ha presentat en el Saló de Plens de l'Ajuntament el Campionat d'Espanya de Grappling, que se celebrarà el 16 i 17 de febrer, en el Poliesportiu Municipal (internuclis). En el campionat participaran 18 federacions autònomes i aproximadament 500 esportistes de alt nivell nacional i internacional en les modalitats escolar, que comprén de 13 a 15 anys; cadet, de 16 i 17 anys; júnior, fins a 20 anys; sènior, fins a 35 anys; i veterans.

  

L'esdeveniment ha comptat amb la presència del delegat d'Esports, Miguel Chover; el delegat de Presidència, Pepe Gil; el president de la Federació Espanyola de Lluites Olímpiques i D.A, Francisco Iglesias; el president de la Federació Valenciana de Lluites Olímpiques, David Armendáriz; el president de Lluita Morvedre, Juan Carlos Morte; i el lluitador grecoromà, Guillermo Gasca.

  

Miguel Chover ha declarat que la celebració del campionat a Sagunt és una bona notícia en l'àmbit esportiu: “**Per segon any consecutiu serem seu del campionat d'Espanya de lluita Grappling, que se celebrarà en el Pavelló Municipal (internuclis), els dies 16 i 17 de febrer**”. Així mateix, el delegat ha afirmat que “**per a nosaltres, com a ciutat, acollir novament este campionat és una satisfacció doble perquè rebem novament els lluitadors i perquè si repetixen és que, d'alguna forma, van quedar satisfets l'any passat**”.

  

Per la seua banda, Juan Carlos Morte ha explicat que “**este campionat aglutinarà a prop de 500 esportistes i anem a presentar, a diferència de l'any passat, un equip escolar amb participació femenina i sènior**".

  

"**Este és un treball en conjunt que comporta esforç i unió de totes les parts. Estem agraïts que el campionat es puga realitzar a la Comunitat Valenciana i per descomptat, a Sagunt, on som tan ben rebuts. És un campionat en el qual participen diversos campions nacionals i internacionals i fins i tot mundials. Tenim un bon nivell i això ho veurà la gent que vinga a observar el campionat de dos dies de combat. El primer dia serà sense quimono, modalitat que es diu Grappling, i el segon, amb quimono, que es denomina Grappling GI**”, ha manifestat el president de la Federació Valenciana de Lluites Olímpiques, David Armendáriz.

  

Francisco Iglesias ha intervingut agraint a l'Ajuntament de Sagunt per la seua cooperació en l'organització: "**El campionat batrà rècords de participació, perquè compta amb un nivell extraordinari perquè hi ha medallistes europeus i mundials. El campionat es retransmetrà en directe per streaming, de forma privada per la federació. També, per la lliga Sport es retransmetran les finals i podran ser seguides en tot el territori nacional. A més, el lloc en el qual se celebra és extraordinari, la qual cosa vaticina un campionat excepcional**”

  

Finalment, Pepe Gil ha indicat que “**per a l'Ajuntament és molt important que un esdeveniment d'estes característiques es faça perquè d'alguna forma constata el compromís que té este Ajuntament amb l'esport. Hui és el campionat de Grappling però d'ací a uns mesos seran altres campionats també d'Espanya. Sagunt és un municipi que creu en l'esport com a eina perquè la gent siga millor i que la ciutat, d'alguna forma, siga més justa per a tots**”.![](/media/kyme2wb3/97_c_grapling_01.jpg) 

![](/media/tobn1ttr/97_grapplingcartel.jpg) 

​

*   [](http://www.facebook.com/sharer.php?u=https://aytosagunto.es/va/actualitat/sagunt-serà-seu-per-2º-any-consecutiu-del-campionat-d-espanya-de-grappling-i-grappling-gi/ "Facebook")
*   [](http://twitter.com/share?url=https://aytosagunto.es/va/actualitat/sagunt-serà-seu-per-2º-any-consecutiu-del-campionat-d-espanya-de-grappling-i-grappling-gi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-serà-seu-per-2º-any-consecutiu-del-campionat-d-espanya-de-grappling-i-grappling-gi/ "Linked In")
*   [](mailto:?body=https://aytosagunto.es/va/actualitat/sagunt-serà-seu-per-2º-any-consecutiu-del-campionat-d-espanya-de-grappling-i-grappling-gi/)